เราเป็นเชื้อราในช่องคลอดเลยไปถามร้านขายยาเขาแนะนำยาเหน็บให้ ยามี5เม็ดสีเหลืองรูปวงรี ให้สอดวันละเม็ดพอใช้ครบก็มีเลือดออก หยุดสอดแล้วก็ยังออกประมาณ4-5วันแล้วกังวนมากเลยค่ะ
สวัสดีค่ะ จากที่เล่ามา เลือดที่ออกผิดปกติ คิดว่าน่าจะเกิดจากสาเหตุอื่นๆ ซึ่งอาจไม่เกี่ยวกับยาสอดรักษาเชื้อรานะคะการที่มีเลือดออกผิดปกติทางช่องคลอด สามารถเกิดจากสาเหตุต่างๆ ได้แก่ ภาวะแทรกซ้อนจากการตั้งครรภ์ ภาวะฮอร์โมนเพศหญิงไม่สมดุลมักพบในวัยรุ่นที่เริ่มมีประจำเดือน หรือวัยใกล้หมดประจำเดือน ผลข้างเคียงของยาคุมกำเนิด ความเครียด เนื้องอกในมดลูก มดลูกหรืออุ้งเชิงกรานอักเสบ เป็นต้นดังนั้นแนะนำ ให้รอดูอาการก่อนนะคะ หากยังคงมีเลือดออกผิดปกติต่อเนื่อง แนะนำให้ไปพบแพทย์เพื่อตรวจหาสาเหตุอีกทีนะคะ